
1 In the second year of Darius the king, in the sixth month, in the first day of the month, the Word of Yahweh came by Haggai, the prophet, to Zerubbabel, the son of Shealtiel, governor of Judah, and to Joshua, the son of Jehozadak, the high priest, saying,
1 လၢစီၤပၤဒၤရယါဝ့ၣ် အနံၣ် ခံနံၣ်တနံၣ်, လါဃုလါတလါ, ထီၣ်တနံၤန့ၣ် ယွၤအကလုၢ်ဟဲဆူ ယူဒၤအခိၣ် စီၤၡၤလတံၤအ့လး အဖိခွါ စီၤစရူဘၤဘ့လး, ဒီးပှၤလုၢ်တၢ်အခိၣ် စီၤယိၤစါဒး အဖိခွါ စီၤယိၤၡူအအိၣ်, လၢဝံဃးကဲ အစုပူၤ, ဒီးစံးဝဲဒၣ်,

2 “ This is what Yahweh of Armies says: These people say, ‘The time hasn’t yet come, the time for Yahweh’s house to be built.’”
2 တၢ်သုးမုၢ်ဂီၢ်မုၢ် အယွၤ စံး ဒ်အံး, စံးဝဲဒၣ်, အကတီၢ် လၢပှၤကမၤယွၤအဟံၣ်န့ၣ် တဘၣ်ဒံးဘၣ်န့ၣ်

3 Then the Word of Yahweh came by Haggai, the prophet, saying,
3 ပှၤဂီၢ်မုၢ်အံၤ စံးဝဲဒၣ်. ဒီးယွၤအကလုၢ် ဟဲဝဲ လၢဝံဃးကဲ အစုပူၤ,ဒီးစံးဝဲဒၣ်,

4 “ Is it a time for you yourselves to dwell in your paneled houses, while this house lies waste?
4 သုအိၣ်သုဆိး လၢသုဟံၣ် အိၣ်ဒီးအသ့ၣ်သ့ၣ်ဘၣ် လၢဟံၣ်ခိၣ် လၢညါခီ, ဒီးဟံၣ်တဖျၢၣ်အံၤ အိၣ်သယုၢ်န့ၣ် အကတီၢ်ဘၣ် စ့ၢ်ကီး ဧါ.

5 Now therefore this is what Yahweh of Armies says: Consider your ways.
5 ဒီးခဲကနံၣ်အံၤ, တၢ်သုးမုၢ်ဂီၢ်မုၢ်အယွၤ စံးဒ်အံၤ, ကွၢ် ဆိကမိၣ် သုကျဲဧိၤကပူၤဧိၤ အဂ့ၢ်တက့ၢ်.

6 You have sown much, and bring in little. You eat, but you don’t have enough. You drink, but you aren’t filled with drink. You clothe yourselves, but no one is warm, and he who earns wages earns wages to put them into a bag with holes in it.”
6 သုဖှံ တၢ်အအါ, ဒီးဟဲစိာ်နုာ် တၢ်အစှၤ, သုအီၣ်တၢ် ဒီးတအီၣ်ကုးအီၣ်ပှဲၤဘၣ်. သုအီတၢ်, ဒီးတဘျဲးအီဘၣ်, သုဒုးကူဒုးသိး သုသး, ဒီးပှၤတလၢၤဘၣ် လၢသုကျါ နီတဂၤဘၣ်. ဒီးပှၤလၢအဒိးလဲအသး ဒီးန့ၢ်အဘူးအလဲန့ၣ်, ဒၢနုာ် အဘူးအလဲန့ၣ် လၢထၢၣ်ထူၣ်ဖျိအပူၤလီၤ.

7 This is what Yahweh of Armies says: “ Consider your ways.
7 ယွၤ စံးဒ်အံၤ, ကွၢ်ဆိကမိၣ် သုကျဲဧိၤကပူၤဧိၤ တက့ၢ်.

8 Go up to the mountain, bring wood, and build the house. I will take pleasure in it, and I will be glorified,” says Yahweh.
8 လဲၤထီၣ် ကစၢၢ်ကလိန့ၣ်, ဟဲစိာ်သ့ၣ် ဒီးမၤဟံၣ်တက့ၢ်. ဒီးယကမုာ်လၤတၢ် လၢအပူၤ, ဒီးယကဒိး တၢ်လၤကပီၤ, ယွၤ စံးဝဲဒၣ်.

9 “ You looked for much, and, behold, it came to little; and when you brought it home, I blew it away. Why?” says Yahweh of Armies, “ Because of my house that lies waste, while each of you is busy with his own house.
9 သုကွၢ်လၢ်တၢ်အါအကျဲ, ဒီးကွၢ်ကွၢ်, တၢ်ဆံးန့ၣ် လီၤ. ဒီးတုၤသုဟဲစိာ်ဆူ ဟံၣ်ပူၤဒီး, ယအူဒံကွံာ်အီၤလီၤ. မ့ၢ်အဘၣ်မနုၤလဲၣ်န့ၣ်, တၢ်သုးမုၢ်ဂီၢ်မုၢ်အယွၤ စံးဝဲဒၣ်, မ့ၢ်ဝဲ လၢယဟံၣ် လၢအအိၣ်သယုၢ်အဃိ, ဒီးသုဃ့ၢ်တဂၤ ဆူအဟံၣ်ဒၣ်ဝဲ စုာ်စုာ် အဃိလီၤ.

10 Therefore for your sake the heavens withhold the dew, and the earth withholds its fruit.
10 မၤသးဒ်န့ၣ်ဒီး မူခိၣ် တဒုးလီၤစီၤပစီၤထံဘၣ်န့ၣ် မ့ၢ် လၢသုဃိ, ဒီးဟီၣ်ခိၣ် တဒုးသၣ်ထီၣ်ဘၣ်တၢ်ဘၣ်.

11 I called for a drought on the land, on the mountains, on the grain, on the new wine, on the oil, on that which the ground brings forth, on men, on livestock, and on all the labor of the hands.”
11 ဒီးယ ကိးန့ၢ်လံ တၢ်ယီၤဃ့ လၢကီၢ်အဂီၢ်, ဒီးလၢကစၢၢ်ကလိ အဂီၢ်, ဒီးလၢဘုဧိၤဟုဧိၤ အဂီၢ်, ဒီးလၢစပံးထံသီ အဂီၢ်, ဒီးလၢသိဧိၤချါဧိၤ အဂီၢ်, ဒီးတၢ်လၢဟီၣ်ခိၣ် လၢအဒုးသၣ်ထီၣ်တၢ် အဂီၢ်, ဒီးလၢပှၤကညီ အဂီၢ်, ဒီးလၢဆၣ်ဖိကီၢ်ဖိ အဂီၢ်, ဒီးလၢပှၤအစုမၤတၢ်ခဲလၢာ်အဂီၢ် လံလီၤ.

12 Then Zerubbabel, the son of Shealtiel, and Joshua, the son of Jehozadak, the high priest, with all the remnant of the people, obeyed the voice of Yahweh, their God, and the words of Haggai, the prophet, as Yahweh, their God, had sent him; and the people feared Yahweh.
12 တုၤနုၤတဘျီ စီၤၡၤလတံၤအ့လး အဖိခွါ စီၤစရူဘၤဘ့လး, ဒီးပှၤလုၢ်တၢ်အခိၣ် ယိၤစါဒး အဖိခွါစီၤယိၤၡူ, ဒီး ပှၤဂီၢ်မုၢ် လၢအအိၣ်လီၤတဲာ်ခဲလၢာ်န့ၣ် ဒိကနၣ် ယွၤအကစၢ် အကလုၢ်, ဒီးဝံဃးကဲ အတၢ်ကတိၤ, ဒ်ယွၤအကစၢ် မၢလီၤအီၤအသိးန့ၣ်, ဒီးပှၤဂီၢ်မုၢ် ပျံၤယွၤလီၤ.

13 Then Haggai, Yahweh’s messenger, spoke Yahweh’s message to the people, saying, “ I am with you,” says Yahweh.
13 ဒီးယွၤအကလူး စီၤဃးကဲ တလိ ယွၤအကလုၢ် လၢပှၤဂီၢ်မုၢ် အဖၢမုၢ်န့ၣ် ဒီး, စံးဝဲဒၣ်, ယအိၣ်ဒီးသု, ယွၤ စံးဝဲဒၣ်လီၤ.

14 Yahweh stirred up the spirit of Zerubbabel, the son of Shealtiel, governor of Judah, and the spirit of Joshua, the son of Jehozadak, the high priest, and the spirit of all the remnant of the people; and they came and worked on the house of Yahweh of Armies, their God,
14 ဒီးယွၤ ထိၣ်ဂဲၤ ယူဒၤအခိၣ် စီၤၡၤလတံၤအ့လး အဖိခွါ စီၤစရူဘၤဘ့လး အသး, ဒီးပှၤလုၢ်တၢ်အခိၣ် စီၤယိၤစါဒး အဖိခွါ စီၤယိၤၡူအသး, ဒီးပှၤဂီၢ်မုၢ် လၢအအိၣ်လီၤတဲာ် ခဲလၢာ်အသး, ဒီးအဝဲသ့ၣ် ဟဲဝဲ, ဒီးမၤတၢ် လၢတၢ်သုးမုၢ်ဂီၢ်မုၢ်အယွၤ အဟံၣ်ပူၤ,

15 in the twenty-fourth day of the month, in the sixth month, in the second year of Darius the king.
15 လၢစီၤပၤဒၤရယါဝ့ၣ် အနံၣ် ခံနံၣ်တနံၣ်, လါဃုလါတလါ, ထီၣ် ခံဆံလွံၢ်နံၤတနံၤ အပူၤလီၤ.

1 In the seventh month, in the twenty-first day of the month, the Word of Yahweh came by Haggai the prophet, saying,
1 လါနွံလါတလါ, ထီၣ်အနံၤ ခံဆံတနံၤန့ၣ် ယွၤအကလုၢ် ဟဲဝဲ လၢဝံဃးကဲ အစုပူၤ ဒီးစံးဝဲဒၣ်,

2 “ Speak now to Zerubbabel, the son of Shealtiel, governor of Judah, and to Joshua, the son of Jehozadak, the high priest, and to the remnant of the people, saying,
2 စံးလၢယူဒၤအခိၣ်, စီၤၡၤလတံၤအ့လး အဖိခွါ စီၤစရူဘၤဘ့လး, ဒီးပှၤလုၢ်တၢ်အခိၣ် စီၤယိၤစါဒး အဖိခွါ, စီၤယိၤၡူ, ဒီးပှၤဂီၢ်မုၢ် လၢအအိၣ်လီၤတဲာ်, ဒီးစံး,

3 ‘Who is left among you who saw this house in its former glory? How do you see it now? Isn’t it in your eyes as nothing?
3 ပှၤလၢအထံၣ်ဘၣ်ဟံၣ်အံၤ လၢအလၤကပီၤအခီၣ်ထံးန့ၣ် မ့ၢ်မတၤအိၣ်လီၤတဲာ် လၢသုကျါ တဂၤလဲၣ်. ဒီးသုထံၣ်ဘၣ်အီၤ ခဲကနံၣ်အံၤ ဒ်လဲၣ်. ထိၣ်သတြီၤတၢ်, ဒီးအအံၤတဟံၣ်န့ၣ် အိၣ်လၢသုမဲာ်ညါ ဒ်တၢ်နီတမံၤဘၣ်အသိးန့ၣ် တမ့ၢ်ဘၣ်ဧါ.

4 Yet now be strong, Zerubbabel,’ says Yahweh. ‘Be strong, Joshua, son of Jehozadak, the high priest. Be strong, all you people of the land,’ says Yahweh, ‘and work, for I am with you,’ says Yahweh of Armies.
4 ဘၣ်ဆၣ်ဒီး ခဲကနံၣ်အံၤ ပာ်ဆူၣ်နသး, စီၤစရူဘၤဘ့လးဧၢ, ယွၤ စံးဝဲဒၣ်, ပာ်ဆူၣ်နသး, ပှၤလုၢ်တၢ်အခိၣ် စီၤယိၤစါဒး အဖိခွါ စီၤယိၤၡူဧၢ, ဒီးပာ်ဆူၣ်သုသး, ပှၤဂီၢ်မုၢ် လၢကီၢ်ပူၤ ခဲလၢာ်သ့ၣ်ဧၢ, ဒီးမၤတၢ် တက့ၢ်. တၢ်သုးမုၢ်ဂီၢ်မုၢ်အယွၤ စံးဝဲဒၣ်, ယအိၣ်ဒီးသုလီၤ. တၢ်သုးမုၢ်ဂီၢ်မုၢ်အယွၤ စံးဝဲဒၣ်,

5 This is the word that I covenanted with you when you came out of Egypt, and my Spirit lived among you. ‘Don’t be afraid.’
5 ဒ်တၢ်ကတိၤ လၢယအၢၣ်လီၤအီလီၤ ဒီးသု ဖဲသုဟးထီၣ် လၢအဲၤကူပတူး အပူၤ အသိးန့ၣ် ယသး အိၣ်ဂၢၢ်ဆိးကျၢၤ လၢသုကျါလီၤ, ပျံၤတၢ် တဂ့ၤ.

6 For this is what Yahweh of Armies says: ‘Yet once, it is a little while, and I will shake the heavens, the earth, the sea, and the dry land;
6 အဂ့ၢ်ဒ်အံၤ, တၢ်သုးမုၢ်ဂီၢ်မုၢ်အယွၤ စံးဝဲ ဒ်အံၤ, အိၣ်ဒံးတစိၢ်ဖိ, ဒီးယကမၤဟူးဝး မူခိၣ်, ဒီးဟီၣ်ခိၣ်, ဒီးပီၣ်လဲၣ်, ဒီးခိလီၤ.

7 and I will shake all nations. The precious things of all nations will come, and I will fill this house with glory, says Yahweh of Armies.
7 ဒီးယကဒုးကနိး ပှၤကိးကလုာ်ဒဲး, ဒီးတၢ်လၢပှၤကလုာ်ခဲလၢာ်သးကွံဝဲန့ၣ် ကဟဲဝဲလီၤ. ဒီးယကမၤပှဲၤဟံၣ်အံၤ ဒီးတၢ်လၤကပီၤ, တၢ်သုးမုၢ်ဂီၢ်မုၢ်အယွၤ စံးဝဲဒၣ်,

8 The silver is mine, and the gold is mine,’ says Yahweh of Armies.
8 ကျိၣ်ဧိၤစ့ဧိၤန့ၣ် မ့ၢ်ယတၢ်, ဒီးထူဧိၤလွဲဧိၤန့ၣ် မ့ၢ်ယတၢ်, တၢ်သုးမုၢ်ဂီၢ်မုၢ်အယွၤ စံးဝဲဒၣ်.

9 ‘The latter glory of this house will be greater than the former,’ says Yahweh of Armies; ‘and in this place will I give peace,’ says Yahweh of Armies.”
9 ဟံၣ်အံၤ အလၤကပီၤလၢခံ ကဒိၣ်န့ၢ် အလၤကပီၤ လၢညါတက့ၢ်လီၤ, တၢ်သုးမုၢ်ဂီၢ်မုၢ်အယွၤ စံးဝဲဒၣ်. ယကဟ့ၣ်လီၤ တၢ်ဃူတၢ်ဖိး လၢတၢ်အလီၢ်ဖဲအံၤလီၤ, တၢ်သုးမုၢ်ဂီၢ်မုၢ်အယွၤ စံးဝဲဒၣ်.

10 In the twenty-fourth day of the ninth month, in the second year of Darius, the Word of Yahweh came by Haggai the prophet, saying,
10 လၢစီၤဒၤရယါဝ့ၣ် အနံၣ် ခံနံၣ်တနံၣ် လါခွံလါတလါ, ထီၣ် ခံဆံလွံၢ်နံၤတနံၤန့ၣ် ယွၤအကလုၢ် ဟဲဝဲ လၢဝံဃးကဲ အစုပူၤ, ဒီးစံးဝဲဒၣ်,

11 “Thus says Yahweh of Armies: Ask now the priests concerning the law, saying,
11 တၢ်သုးမုၢ်ဂီၢ်မုၢ်အယွၤ စံးဒ်အံၤ, သံကွၢ်တၢ်သိၣ်တၢ်သီ အဂ့ၢ် လၢပှၤလုၢ်တၢ်အဒိၣ်တဖၣ်, ဒီးစံး,

12 ‘If someone carries holy meat in the fold of his garment, and with his fold touches bread, stew, wine, oil, or any food, will it become holy?’” The priests answered, “ No.”
12 ပှၤမ့ၢ်စိာ်တၢ်ညၣ်စီဆှံ လၢအယၣ်အသရ့ၤ, ဒီး ကိၣ်ဂ့ၤ, ကသူဂ့ၤ, စပံးထံဂ့ၤ, သိဧိၤချါဧိၤဂ့ၤ, တၢ်အီၣ် တမံၤမံၤဂ့ၤ, အယၣ်အသရ့ၤမ့ၢ်ထိးအီၤ ဒီး, ကကဆှီစ့ၢ် ကီးဧါ. ဒီးပှၤလုၢ်တၢ်အဒိၣ်တဖၣ် စံးဆၢတၢ် ဒီးစံးဝဲဒၣ်, တမ့ၢ်ဘၣ်.

13 Then Haggai said, “ If one who is unclean by reason of a dead body touch any of these, will it be unclean?” The priests answered, “ It will be unclean.”
13 ဒီးစီၤဃးကဲ စံးဝဲဒၣ်, ပှၤလၢအတကဆှီဘၣ် လၢတၢ်သံအဃိန့ၣ် မ့ၢ်ထိးဘၣ် တၢ်န့ၣ်တမံၤမံၤ ဒီး, တၢ်တမံၤန့ၣ် ကကဲလၢတၢ်တကဆှီဘၣ်ဧါ. ဒီးပှၤလုၢ်တၢ်အဒိၣ်တဖၣ် စံးဆၢတၢ် ဒီးစံးဝဲဒၣ်, ကကဲလၢတၢ်တကဆှီဘၣ်လီၤ.

14 Then Haggai answered, “‘So is this people, and so is this nation before me,’ says Yahweh; ‘and so is every work of their hands. That which they offer there is unclean.
14 ဒီးစီၤဃးကဲ စံးဆၢတၢ် ဒီးစံးဝဲဒၣ်, ပှၤဂီၢ်မုၢ်အံၤ မ့ၢ်ဒ်န့ၣ်အသိး, ဒီးပှၤတကလုာ်အံၤမ့ၢ် ဒ်န့ၣ်အသိး လၢယမဲာ်ညါ, ယွၤ စံးဝဲဒၣ်. ဒီးအမၤတၢ် လၢအစုမ့ၢ်ဒ်န့ၣ်အသိး ခဲလၢာ်, ဒီးတၢ်လၢအမၤဘူၣ်ဖဲန့ၣ် မ့ၢ်တကဆှီဘၣ်လီၤ.

15 Now, please consider from this day and backward, before a stone was laid on a stone in the temple of Yahweh.
15 ဒီးတၢ်မၤအသး လၢမုၢ်တနံၤအံၤ, ဒီးလၢထံး လၢမကိာ် လၢလၢၢ် တချုးဒိးလိာ်ဘၣ်အသး လၢလၢၢ်အဖီခိၣ် လၢယွၤအနူၢ်ပူၤန့ၣ် ကွၢ်ဆိကမိၣ်လၢ်ခဲကနံၣ်အံၤ တက့ၢ်.

16 Through all that time, when one came to a heap of twenty measures, there were only ten. When one came to the wine vat to draw out fifty, there were only twenty.
16 လၢမုၢ်နံၤတဖၣ် အိၣ်တ့ၢ်ဝဲန့ၣ် ပှၤဟဲဝဲဆူဘုပူ အိၣ်ဒီးဘုကဒိၣ် ခံဆံအအိၣ်, ဒီးအိၣ်ထဲ ဆံဆဲၣ်ကဒိၣ်ဧိၤလီၤ. ပှၤဟဲဝဲဆူနီၣ် စံၢ် စပံးထံ, ဒ်သိးအကဃီၣ်ထီၣ် ပူၤရၤ ယဲၢ်ဆံ ဒီးအိၣ်ထဲ ခံဆံဧိၤလီၤ.

17 I struck you with blight, mildew, and hail in all the work of your hands; yet you didn’t turn to me,’ says Yahweh.
17 ယတီၢ်သု လၢကလံၤ ဒုးဃ့ထီၣ်တၢ်, ဒီးလၢဘုဘၣ်တၢ်ဆါ, ဒီးလၢသူၣ်လၢသုစု မၤတၢ်ခဲလၢာ် အဖီခိၣ် ဘၣ်ဆၣ်ဒီး, သုတဃၣ်ဃီၤသုသး ဆူယအိၣ်ဘၣ်, ယွၤ စံးဝဲဒၣ်.

18 ‘Consider, please, from this day and backward, from the twenty-fourth day of the ninth month, since the day that the foundation of Yahweh’s temple was laid, consider it.
18 တၢ်မၤအသး လၢမုၢ်တနံၤအံၤ ဒီးလၢထံး လၢမကိာ်န့ၣ် ကွၢ်ဆိကမိၣ်လၢ်တက့ၢ်. တၢ်မၤအသး လၢလါခွံလါတလါ, ထီၣ် ခံဆံလွံၢ်နံၤတနံၤန့ၣ်, လၢမုၢ်တနံၤ လၢယွၤအဟံၣ် အခီၣ်ထံး ဘၣ် တၢ်သူၣ်အသးလံၤလံၤန့ၣ် ကွၢ်ဆိကမိၣ် တက့ၢ်.

19 Is the seed yet in the barn? Yes, the vine, the fig tree, the pomegranate, and the olive tree haven’t brought forth. From this day will I bless you.’”
19 တၢ်အချံအိၣ်ဒံး လၢဖီပူၤစ့ၢ်ကီး ဧါ. မ့ၢ်မး စပံးမုၢ် ဒီးသ့ၣ်ချၢၣ်ဒၢ ဒီးသ့ၣ်သလဲ, ဒီးသ့ၣ်စၤယံးန့ၣ် တသၣ်ထီၣ်ဘၣ်ဝဲဘၣ်. တုၤအံၤဆူညါ ယကဆိၣ်ဂ့ၤတၢ်လီၤ.

20 The Word of Yahweh came the second time to Haggai in the twenty-fourth day of the month, saying,
20 ဒီးလါထီၣ် ခံဆံလွံၢ်နံၤတနံၤ ယွၤအကလုၢ်ဘၣ် စီၤဃးကဲ ခံဘျီတဘျီ ဒီးစံးဝဲဒၣ်,

21 “ Speak to Zerubbabel, governor of Judah, saying, ‘I will shake the heavens and the earth.
21 စံးဘၣ် ယူဒၤအခိၣ် စီၤစရူဘၤဘ့လး ဒီးစံး, ယကမၤဟူးဝး မူခိၣ် ဒီးဟီၣ်ခိၣ်လီၤ.

22 I will overthrow the throne of kingdoms. I will destroy the strength of the kingdoms of the nations. I will overthrow the chariots, and those who ride in them. The horses and their riders will come down, everyone by the sword of his brother.
22 ဒီး ယကမၤလီၤပှီၢ် စီၤပၤအလီၢ်ပစိာ်, ဒီးယကမၤဟးဂီၤကွံာ် ပှၤကလုာ်တဖၣ် အဘီအမုၢ် အစိအကမီၤ, ဒီးယကမၤကဒါ လ့ၣ်ကဟၣ်တဖၣ်, ဒီးကသ့ၣ် ဒီးပှၤလၢအဒိးအီၤ ကလီၤဃံၤဝဲတဂၤ လၢအဒီပုၢ်ဝဲၢ်အနး စုာ်စုာ်လီၤ.

23 In that day, says Yahweh of Armies, will I take you, Zerubbabel, my servant, the son of Shealtiel,’ says Yahweh, ‘and will make you as a signet, for I have chosen you,’ says Yahweh of Armies.”
23 တၢ်သုးမုၢ်ဂီၢ်မုၢ်အယွၤ စံးဝဲဒၣ်, တၢ်လၢမုၢ်တနံၤန့ၣ် ယကဟံးန့ၢ်နၤ, ယခ့ယပှၤ, စီၤၡၤလတံၤအ့လး အဖိခွါ စီၤစရူဘၤဘ့လး တဂၤဧၢ, ဒီးယကပာ်နၤ ဒ်တၢ်စဲဃာ်ပနီၣ်အသိးန့ၣ်လီၤ. အဂ့ၢ်ဒ်အံၤ, ယဃုထၢနၤလံ, တၢ်သုးမုၢ်ဂီၢ်မုၢ်အယွၤ စံးဝဲဒၣ်.